О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 93. став 1. Устава Републике Србије, којом је прописано да Република Србија, аутономне покрајине и јединице локалне самоуправе могу да се задужују, као и члана 97. тачка 15. Устава Републике Србије, према којој Република Србија уређује и обезбеђује финансирање остваривања права и дужности Републике Србије, утврђених Уставом и законом.

II. РАЗЛОЗИ ЗА ДОНОШЕЊЕ ЗАКОНА - ПОТВРЂИВАЊЕ

Разлози за доношење Закона о потврђивању Уговора о кредиту у износу до 700.000.000 евра који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије, коју заступа Влада Републике Србије, поступајући преко Министарства финансија, као Зајмопримца и J.P. Morgan SE, као Агентa и JPMorgan Chase Bank, N.A., London Branch, као Првобитног мандатног водећег аранжера и Banco Santander, S.A. New York Branch, Crédit Agricole Corporate and Investment Bank и ING Bank, a branch of ING-DiBa AG као Мандатних водећих аранжера и Одређених других финансијских институција, као Првобитних зајмодаваца, уз осигурање од стране Мултилатералне агенције за гарантовање инвестиција, који је потписан у Београду 26. септембра 2023. године, садржани су у одредби члана 5. став 2. Закона о јавном дугу („Службени гласник РС”, бр. 61/05, 107/09, 78/11, 68/15, 95/18, 91/19 и 149/20) према којој Народна скупштина Републике Србије одлучује о задуживању Републике Србије.

Саобраћајница од Појата до Прељине („Моравски коридор”) је једна од најзначајнијих саобраћајница јер повезује централне делове Републике Србије са два најважнија путна правца Коридором 10 и 11. Изградњом ове саобраћајнице биће повећана доступност општинским центрима, привредним зонама и туристичким дестинацијама. Будући аутопут биће изграђен на постојећој траси државног пута првог реда М-5 и повезиваће сва већа насељена места у региону: Ћићевац, Сталаћ, Крушевац, Трстеник, Врњачку Бању, Краљево и Чачак.

Моравски коридор је од изузетног стратешког значаја за Републику Србију, како за повезивање и већу мобилност унутар Републике Србије, тако и због регионалног значаја. Ефекти који се очекују од изградње Моравског коридора биће праћени кроз следеће показатеље: побољшање приступа и повезивања делова Републике Србије са међународним саобраћајним коридорима (X и XI); позитивне ефекате који се огледају кроз временске уштеде, снижавање трошкова транспорта и побољшања приступачности, као последично повећање безбедности саобраћаја на целокупној мрежи аутопутева у Србији; значајан додатни позитивнан ефекат на саобраћајне токове и регионалну повезаност што ће за резултат имати већи приход у буџет Републике Србије и интензивирање комерцијалних активности на изграђеним путним токовима.

Очекује се да ће повећање конкурентности привреде дела Републике Србије који ће се Моравским коридором повезати са међународним саобраћајним коридорима бити праћено кроз индикаторе привредног и друштвеног развоја повезаних локалних самоуправа (повећање вредности БДП, повећање броја нових привредних субјеката, развој туризма и слично).

Влада је 9. фебруара 2017. године, донела Одлуку о образовању Радне групе за реализацију пројекта „Моравски коридор” Е-761, деоница: Појате-Прељина („Службени гласник РС”, број 9/17).

Закон о утврђивању јавног интереса и посебним поступцима ради реализације пројекта изградње инфраструктурног коридора аутопута Е-761, деоница Појате-Прељина донет је 8. јула 2019. године („Службени гласник РС”, број 49/19). Наведеним законом Пројекат изградње инфраструктурног коридора аутопута Е-761, деоница Појате-Крушевац-Адрани-Прељина (Чачак), са регулацијом река и изградњом телекомуникационе инфраструктуре дуж коридора аутопута (у даљем тексту: Моравски коридор) је проглашен пројектом од значаја за Републику Србију.

Влада је 25. јула 2019. године донела Одлуку о образовању Радне групе за избор стратешког партнера у циљу реализације пројекта изградње инфраструктурног коридора аутопута Е-761, деоница Појате-Прељина („Моравски коридор”) („Службени гласник РС”, број 54/19). Влада је на седници одржаној 1. августа 2019. године донела Уредбу о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате-Прељина („Моравски коридор”) („Службени гласник РС”, број 55/19). Влада је усвојила Извештај Радне групе и 29. августа 2019. године усвојила Одлуку да стратешки партнер буде конзорцијум BECHTEL-ENKA.

Закључком Владе од 5. септембра 2019. године усвојен је текст ставова за вођење преговора Радне групе за избор стратешког партнера са изабраним стратешким партнером BECHTEL-ENKA, на основу којих су преговори завршени крајем новембра 2019. године, а Комерцијални уговор о Пројекту изградње аутопута Е-761, деоница Појате-Прељина („Моравски коридор”) закључен је 5. децембра 2019. године између Владе Републике Србије, „Коридори Србије” д.о.о. Београд и Bechtel Enka UK Limited, Огранак Београд. У складу са Комерцијалним уговором, уговорни износ је 745.000.000 EUR одређен на бази „Lump Sum” за трасу, док ће вредност радова на регулацији реке Западне Мораве бити обрачунат према јединичним ценама.

Укупна дужина Моравског коридора је око 110 км, од чега:

1. Појате-Крушевац (Кошеви): 26,5 км;

2. Крушевац (Кошеви) - Адрани: 53 км;

3. Адрани-Мрчајевци и Мрчајевци-Прељина: 30,6 км.

За реализацију предметног Пројекта потписани су следећи финансијски уговори:

Уговор о кредиту у вези са изградњом инфраструктурног коридора аутопута E-761 деонице Појате - Прељина (Моравски коридор) између Републике Србије као Зајмопримца и J.P. MORGAN AG као Агента и JPMORGAN CHASE BANK, N.A., LONDON BRANCH као Аранжера и JPMORGAN CHASE BANK, N.A., LONDON BRANCH као Првобитног зајмодавца, уз подршку Извознe кредитне агенције Велике Британије у износу од EUR 431.685.732,79, потписан је у Лондону и Београду 11. јуна 2021. године и потврђен у Народној скупштини („Службени гласник PC – Међународни уговори”, број 13/21).

Ради наставка реализације овог стратешки значајног инфраструктурног пројекта, и обезбеђивања преосталог износа финансирања подржаног од МИГА, 10. децембра 2021. године, закључeн је Уговор о кредиту који се односи на необезбеђени зајам до износа од 400.000.000 евра вези са изградњом инфраструктурног коридора аутопута E-761 деонице Појате - Прељина (Моравски коридор) и потврђен у Народној скупштини („Службени гласник PC – Међународни уговори”, број 1/22).

Законом о буџету Републике Србије за 2023. годину („Службени гласник РС”, бр. 138/22 и 75/23) у члану 3. предвиђено је задуживање Републике Србије код страних инвестиционих корпорација, фондова и банака у износу до EUR 800.000.000 за финансирање Пројекта изградње аутопута Е-761, деоница Појате-Прељина („Моравски Коридор”).

Имајући у виду потребу за обезбеђивањем додатних финансијских средства ради реализације предметног пројекта у износу до ЕУР 100.000.000, у оквиру већ одобрене МИГА гаранције, што омогућава Републици Србији задржавање повољних финансијских услова у складу са закљученим Уговором о кредиту који се односи на необезбеђени зајам до износа од 400.000.000 евра уз МИГА гаранцију, било је неопходно да се потпише Писмо о изменама и допунама уз поновљену изјаву Писма о ангажовању, за финансирање пројекта изградње Е-761 аутопута (Моравски коридор) уз подршку Извозне кредитне агенције Велике Британије (UKEF), са изменама од 6. септембра 2019. године и 18. фебруара 2020. године.

Дана 26. јула 2023. године Народна скупштина је усвојила Закон о потврђивању Уговора о изменама и допунама који се односи на МИГА Уговор о кредиту у износу до 400.000.000 евра, од 10. децембра 2021. године између Републике Србије коју заступа Влада Републике Србије, поступајући преко Министарства финансија као Зајмопримца и Ј.Р. MORGAN AG као Агентом и JPMORGAN CHASE BANK, N.A., LONDON BRANCH као Првобитним мандатним водећим аранжером и Credit Agricole Corporate аnd Investment Bank, 2 Raiffeisen Bank International AG и Santander Bank N.A као Мандатним водећим аранжерима и CaixaBank, S.A. и UBS Switzerland AG као Водећим аранжерима и Banco Santander, S.A., CaixaBank, S.A., Credit Agricole Corporate and Investment Bank, JPMorgan Chase Bank, N.A., London Branch, Raiffeisen Bank International AG и UBS Switzerland AG као Првобитним зајмодавцима, који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UК Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута Е-761 деонице Појате - Прељина (Моравски коридор), који је потписан у Београду 21. марта 2023. године („Службени гласник РС – Међународни уговори”, број 4/23).

Закључком Владе 05 Број: 48-2242/2023 од 16. марта 2023. године усвојена је Основа за вођење преговора са JP Morgan Chasе, National Association, London Branch у вези са одобравањем додатног финансирања за Пројекат изградње инфраструктурног коридора аутопута Е-761, деоница Појате-Крушевац-Адрани-Прељина (Чачак), са регулацијом река и изградњом телекомуникационе инфраструктуре дуж коридора аутопута - „Моравски коридор” уз подршку Мултилатералне агенције за гарантовање инвестиција.

Ради наставка реализације овог стратешки значајног инфраструктурног пројекта, и обезбеђивања преосталог износа финансирања подржаног од стране МИГА, а ради закључивања новог кредитног аранжмана, вођени су преговори уговорних страна.

Преговори у вези са наведеним финансирањем одржавали су се путем аудио-видео комуникације са представницима уговорних страна, што је резултирало договором о условима и начину коришћења зајма, као и мерама и активностима које су спроведене или се предузимају, како би се испунили услови за коришћење средстава зајма.

Финансијски услови на које се односи предметно задуживање наведени су како следи:

* износ кредита: до 700.000.000 евра. Кредит одобрен од стране зајмодавца у оквиру предметног МИГА кредита и камате на кредит МИГА ће гарантовати 95%;
* рок доспећа кредита: до 15,5 година укључујући и период почека од 3,5 године;
* период расположивости кредита: почиње ступањем на снагу Уговора о кредиту и траје до скоријег датума од (i) датума који пада три године након ступања на снагу Уговора о кредиту и (ii) датума на који су средства Уговора о кредиту у потпуности повучена;
* каматна стопа: варијабилна стопа која се базира на 6М EURIBOR или некој другој стопи одређеној као Benchmark стопа за замену, увећаном за фиксну маржу од 0,75% годишње;
* стопа накнаде за аранжман износи 0,60%, која се обрачунава на целокупни износ зајма;
* провизија на неповучена средства: 40% износа марже која је наплатива полугодишње уназад током периода расположивости (и последњег дана периода расположивости) на неповучени износ кредита;
* накнада агенту за одобрење средства: 25.000 евра која доспева на наплату агенту као предуслов за прво повлачење средстава зајма и потом на сваку годишњицу до крајњег датума отплате зајма;
* МИГА премија: износ МИГА премије ће бити искључиво за рачун Зајмопримца, а МИГА ће је накнадно одредити према властитој дискрецији.
* трошкови правног заступника, који ће бити рефундирани од стране Републике Србије JP Morgan-у, за припрему, преглед, извршење и достављање потребне документације у вези са одобравањем зајма, по основу ангажмана;
* зајмопримац: Република Србија коју заступа Влада Републике Србије преко Министарства финансија;
* купац: привредно друштво „Коридори Србије” д.о.о, Београд;
* извозник - добављач: Конзорцијум Bechtel International, Inc. and Enka Insaat ve Sanayi A.S, као стратешки партнер одабран у складу са Законом о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина од 8. јула 2019. године.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Одредбом члана 1. овог закона предвиђа се потврђивање Уговора о кредиту у износу до 700.000.000 евра који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије, коју заступа Влада Републике Србије, поступајући преко Министарства финансија, као Зајмопримца и J.P. Morgan SE, као Агентa и JPMorgan Chase Bank, N.A., London Branch, као Првобитног мандатног водећег аранжера и Banco Santander, S.A. New York Branch, Crédit Agricole Corporate and Investment Bank и ING Bank, a branch of ING-DiBa AG као Мандатних водећих аранжера и Одређених других финансијских институција, као Првобитних зајмодаваца, уз осигурање од стране Мултилатералне агенције за гарантовање инвестиција, који је потписан у Београду 26. септембра 2023. године, у оригиналу на енглеском језику.

Одредба члана 2. овог закона садржи текст Уговора о кредиту у износу до 700.000.000 евра који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије” д.о.о. Београд у вези са изградњом инфраструктурног коридора аутопута E-761 деонице Појате-Прељина (Моравски коридор) између Републике Србије, коју заступа Влада Републике Србије, поступајући преко Министарства финансија, као Зајмопримца и J.P. Morgan SE, као Агентa и JPMorgan Chase Bank, N.A., London Branch, као Првобитног мандатног водећег аранжера и Banco Santander, S.A. New York Branch, Crédit Agricole Corporate and Investment Bank и ING Bank, a branch of ING-DiBa AG као Мандатних водећих аранжера и Одређених других финансијских институција, као Првобитних зајмодаваца, уз осигурање од стране Мултилатералне агенције за гарантовање инвестиција, у оригиналу на енглеском језику и у преводу на српски језик.

Одредбом члана 3. уређује се ступање на снагу овог закона.

IV. ФИНАНСИЈСКЕ ОБАВЕЗЕ И ПРОЦЕНА ФИНАНСИЈСКИХ СРЕДСТАВА КОЈА НАСТАЈУ ИЗВРШАВАЊЕМ ЗАКОНА

За спровођење овог закона обезбеђиваће се средства у буџету Републике Србије.